
Til minne om

1991 – 2025 



Et minnesmerke i mine hender er en hyllest av det antirasistiske arbeidet. Ikke bare av det store og synlige, det som samler tusenvis i gatene, men til de små møtene mellom mennesker. Det er en hyllest av det lange arbeidet, det som sakte, men sikkert lar unge forme sin egen bevissthet, til kamp og til kunst.

Zeshan Shakar, forfatter av Tante Ulrikkes Vei

Agenda X har i 25 år vært et rede og et fristed for ungdommer fra hele byen. Og fra det redet har mange spredt vingene sine og satt sitt preg på Oslo – og fortellingen om byen vår. Denne boka samler noen av de fortellingene gjennom dikt, personlige beretninger, bilder og blikk. Det snakkes mye om ungdommene våre. Her snakker de selv.

Don Martin, rapper og forfatter

Et minnesmerke i mine hender er ikke bare en hyllest, men et kamprop forma som en bok. Et mandat om motstandskraft, fellesskap og solidaritet.

Teuta Dibrani, forfatter av Hvis dette var en film

En strålende vitnesbyrd og et historisk dokument som gjør inntrykk. Denne boken viser oss viktigheten av Agenda X – både i fortiden og nåtiden.

Lisa Esohel Knudsen, forfatter av Det er personlig

Agenda X er et sted der unge finner stemmen sin – og hverandre. Her blir tid til ord, ord til mot, og mot til handling. Her skapes rom for sorg, glede, drømmer og uro. Denne tekstsamlingen viser spor som varer, og peker mot fellesskap og fremtid.

Manuela Ramin-Osmundsen, styreleder, Antirasistisk Senter

